ວັນທີ 18 ສິງຫາ 2022ຢູ່ທີ່ກະຊວງແຜນການ ແລະ ການລົງທຶນ ໄດ້ຈັດພິທີປາຖະກະຖາ ເນຶ່ອງໃນວັນສໍາຄັນຕ່າງໆຂອງພັກ, ຂອງຊາດ ແລະ ສາກົນ ປະຈໍາເດືອນ ສິງຫາ 2022 ເຊິ່ງປະກອບມີ ວັນເກີດປະທານ ສຸພານຸວົງ ຄົບຮອບ 113 ປີ; ວັນລັດຖະທໍາມະນູນແຫ່ງຊາດ ຄົບຮອບ 31 ປີ; ວັນສ້າງຕັ້ງແນວລາວສ້າງຊາດ ຄົບຮອບ 72 ປີ; ວັນຢຶດອໍານາດທົ່ວປະເທດ ສປປ ລາວ (23 ສິງຫາ); ວັນສ້າງຕັ້ງອາຊຽນ ຄົບຮອບ 55 ປີ; ວັນເກີດ ທ່ານ ຟີແດຮ ກາສໂຕຣ ຣຸດສ ຄົບຮອບ 60 ປີ ເຂົ້າຮ່ວມໃນພິທີໃນຄັ້ງນີ້ມີ ຮອງເລຂາຄະນະບໍລິຫານງານພັກ, ບັນດາສະຫາຍຄະນະປະຈໍາພັກ, ຄະນະບໍລິຫານງານພັກກະຊວງ, ຮອງລັດຖະມົນຕີ, ທຽບເທົ່າລັດຖະມົນຕີ, ບັນດາຫົວໜ້າກົມ, ຫົວໜ້າຫ້ອງການ, ຮອງຫົວໜ້າກົມ, ຫົວໜ້າພະແນກ, ຮອງຫົວໜ້າພະແນກ, ສະມາຊິກພັກສົມບູນ-ສໍາຮອງທັງໝົດພາຍໃນກະຊວງແຜນການ ແລະ ການລົງທຶນ ເຂົ້າຮ່ວມ.
ໃຫ້ກຽດເປັນປະທານ ແລະ ເຜີຍແຜ່ປາຖະກະຖາ ໂດຍ ທ່ານ ນາງ ຄໍາຈັນ ວົງແສນບູນ ຮອງເລຂາຄະນະບໍລິຫານງານພັກ, ຮອງລັດຖະມົນຕີ ກະຊວງແຜນການ ແລະ ການລົງທຶນໃນຫົວຂໍ້: ວັນເກີດປະທານ ສຸພານຸວົງ ຄົບຮອບ 113 ປີ; ວັນລັດຖະທໍາມະນູນແຫ່ງຊາດ ຄົບຮອບ 31 ປີ; ວັນສ້າງຕັ້ງແນວລາວສ້າງຊາດ ຄົບຮອບ 72 ປີ; ແລະ ຮັບຟັງການເຜີຍແຜ່ຂອງ ທ່ານ ໄຊຊະນະ ສິດທິພອນ ກໍາມະການຄະນະບໍລິຫານງານພັກ, ຜູ້ປະຈໍາການ, ຮອງປະທານຄະນະກໍາມະການຮ່ວມມື ລາວ-ຈີນ ໃນຫົວຂໍ້: ວັນຢຶດອໍານາດທົ່ວປະເທດ ສປປ ລາວ (23 ສິງຫາ ແລະ ວັນເກີດ ທ່ານ ຟີແດຮ ກາສໂຕຣ ຣຸດສ ຄົບຮອບ 96 ປີ; ແລະ ຮັບຟັງການເຜີຍແຜ່ຂອງ ທ່ານ ອຸຕະແກ້ວ ແກ້ວດວງສິນ ກໍາມະການຄະນະບໍລິຫານງານພັກ ກະຊວງ, ຫົວໜ້າຫ້ອງການກະຊວງ ຜທໄດ້ໃຫ້ກຽດເຜີຍແຜ່ວັນສ້າງຕັ້ງອາຊຽນ ຄົບຮອບ 55 ປີ;